
Ţ Acolada nr. 5 mai 2023 ] 
ci 


„Cancel Culture” sau boicotul cultural (1) 


Motto: „Pentru Papa 
Francisc, cultura ostraciză- 
rii sau a etichetărilor (în 
engl. „cancel culture”) ar fi 
o formă de colonizare ideo- 
logică prin care nu mai este 
permisă libertatea _expre- 
sie!”. 


Numele filosofului 
Mircea Vulcănescu a fost 
şters pe 5 aprilie 2023 de 
pe frontispiciul unui liceu 
din București la presiunea 
ştampilatorilor, adoratori ai 
acelor criminali care l-au 
ucis pe filosof după gratii. 
Motivația a recurs la două etichetări, ambele false. Etichetările 
şi refuzul oricăror discuţii invocând argumente raționale, 
reprezintă caracteristicile de bază ale excluziunilor practicate de 
„cancel culture”, intolerantă față de părerile ce nu se suprapun 
cu ale mass-mediei oficiale. Prima etichetă invocă un așa-zis 
„anti-semitism” la filosoful care, după mărturia unui student de 
origine evreiască, apărase studenţii evrei de agresivitatea cuz- 
iștilor cu ocazia unor revolte studenţeşti (vezi volumele scoase 
de Mircea Diaconu la Editura Eminescu: „Mircea Vulcănescu, 
Dimensiunea românească a existenţei”, vol. I-III, 1996-1998, 
precum şi numărul special „Mircea Vulcănescu” al revistei 
„Manuscriptum”, nr. 1-2 / 1996). A doua motivaţie reamintește 
farsa de proces cu verdictul dinainte stabilit de ocupantul stalin- 
ist, care şi-a însușit tezaurul în aur al Băncii Naţionale, farsă de 
proces în care economistul de geniu Mircea Vulcănescu a fost 
condamnat pentru „dezastrul economic al României”, ţară care 
la sfârşitul celui de-al doilea război mondial avusese 230 tone 
de aur, adică cea mai mare rezervă de aur din toată istoria ei 
(vezi Isabela Vasiliu-Scraba, Efectul Rashomon sau adevărul 
despre moartea lui Mircea Vulcănescu, https://www.youtube. 
com/watch?v=z5-wYRGDHPY ). 

Ostracizarea prin etichetare este o manipulare grosolană 
care a fost întâi folosită de mercenarii ocupantului sovietic 
pentru a distruge cultura românească prin liste interminabile 
de cărți scrise de autori interzişi prin hazardată ştampilare (vezi 
Paul Caravia, Gândirea interzisă. Scrieri cenzurate. România 
1945-1989, Bucureşti, Ed. Encicl., 2000), liste cuprizând şi 
numele filosofilor Mircea Eliade, Mircea Vulcănescu şi Nae 
Ionescu. Trei nume uitate, pasă-mi-te, de filosoful Mircea 
Dumitru pe 14 ian. 2023, de Ziua Culturii Românești, aca- 
demician care şi-o fi însuşit părerea din 1946 a lui Alexandru 
Mirodan, comunist de origine evreiască, pentru care Mircea 
Eliade ar fi fost „un vrednic şi inteligent mentor al legionar- 
ismului”, ceea ce Eliade n-a fost niciodată (vezi vol. Isabela 
Vasiliu-Scraba, Contextualizări. Elemente pentru o topolo- 
gie a prezentului, Slobozia, 2002, p.162). Pe Facebook, au- 
to-declarata feministă Mihaela Miroiu (n.1955) — care, în ciuda 
feminismului ei furibund, o desconsideră pe filosoafa Isabela 
Vasiliu-Scraba —, se arătase convinsă că nemenţionarea celor 
trei nume de prestigioși filosofi români s-a făcut dinadins, 
pentru că vicepreşedintele Academiei „nu este legionar” (M. 
Miroiu). Aici unii ar vedea o dovadă de cripto-comunism anga- 
Jat sine die în luptă cu fantoma formaţiunii politice decapitată 
în 1938 de Carol al II-a şi practic evacuată de pe scena politică 
de Antonescu în colaborare cu comuniștii, după patru luni de 
conducere bicefală. Alţii ar putea trage concluzia că feminis- 
mul excesiv de timpuriu al Mihaelei Miroiu ar putea să fi fost 
inspirat de „rolul conducător al femeii comuniste” propagat de 
Elena Ceauşescu. 

În primele două decenii de după ocuparea stalinistă a 
României, eticheta de „legionar” era uzuală în mediul con- 
centraționar orhestrat din umbră de Nikolski, şeful Brigăzilor 
mobile care începuse teroarea arestărilor imediat după 4 mart- 
ie 1945. Ştampilarea a folosit la schingiuirea şi uciderea după 
gratii de închisori comuniste și în afara lor. Însăși România 
a fost în comunism un „Stat-închisoare” (cf. Mircea Eliade, 
cenzurat de Humanitas). Este suficient să ne amintim de as- 
muțirea bătăușilor securisto-comunişti care l-au schingiuit la 
79 de ani pe Sf. Arsenie Boca, decedat pe 28 nov. 1989, la câtva 
timp după torturare. Romanţarea biografiei, colportată de cei 
care l-au schigiuit pe Sfântul Părinte după gratii şi în afara lor, 
a fost realizată de Tatiana Nicolescu, spre a reaminti publicului 
larg de eticheta care-i fusese agăţată de torționari. În toamna 
lui 1980, bătăușşilor [i s-au servit, cu siguranță, doar etichetări 
care să le stârnească indignarea şi ura de nestins împotriva os- 
tracizatului călugăr iconar. La fel s-a întâmplat şi cu torturarea 
după gratii a filosoful martir Mircea Vulcănescu. Eficacitatea 
ştampilărilor ţine în primul rând de agresivitatea şi poziția sus- 
pusă a ştampilatorilor şi, desigur, de credulitatea şi incultura 
celor necopţi la minte şi de aceea uşor de manipulat. De prin 
2019 moda etichetărilor în scopul de a re-elimina scriitorii in- 
terzişi de mass-media oficială a fost botezată „cancel culture”. 
La această modă au aderat în massă cei care s-au bucurat de o 
promovare culturală pe criterii politice în România dinainte şi 
de după 1990 ca devotați ai puterii politice. 

Pe 24 martie 2023, ora 10:55, Pafsanias (oare Gabriel 
Liiceanu?) a scos din Wikipedia în mod abuziv pagina „Isabela 


Vasiliu-Scraba”. Motivul invocat de el cu o zi înainte a fost că 
mulţimea de cărți şi de teze de doctorat din ţară şi din afara 
României care menționează scrierile Isabelei Vasiliu-Scraba 
n-ar fi, pasă-mi-te, verificabile și independente de subiect 
(Pafsanias, 23martie 2023). De fapt, încă din 12 dec. 2020, 
Kun Kipcsak (oare Grigore Vida, salariatul lui Liiceanu şi 
asistentul Danei Jalobeanu?) ştersese fără motiv „Reperele 
bibliografice independente de subiect”, repuse după un an şi 
jumătate doar în pagina de discuţii. Alt motiv de ştergere, in- 
vocat de wikipedistul Giku după ce a văzut cele 15 cărți ale 
Isabelei Vasiliu-Scraba enumerate pe worldcat, a fost că ele au 
apărut în principal la Slobozia. Obsedaţi de Humanitas, editură 
care l-a cenzurat pe Mircea Eliade şi pe Mircea Vulcănescu 
(vezi Isabela Vasiliu-Scraba, Dubla cenzurare a monografiei 
lui Mircea Vulcănescu despre Nae Ionescu, în „Tribuna”, Cluj- 
Napoca, nr. 489, 16-31 ian. 2023, pp. 15 —17), wikipediştii 
preocupaţi de anihilarea paginii „Isabela Vasiliu-Scraba” au 
folosit şi sintagma „presupusele ei cărţi”. În mintea lor, cărţile 
ar fi fost obligatoriu să apară la fosta Editură a Partidului 
Comunist. În acest sens, a şi existat un precedent în anii când 
țarul culturii româneşti fusese Ioşca Chişinevschi, urmat de 
stalinistul Leonte Răutu, vizitat cu asiduitate de tânărul comu- 
nist Andrei Pleşu. După desfiinţarea tuturor editurilor, securis- 
to-comuniştii lăsaseră prin anii cincizeci o unică mare editură: 
ESPLA. 

Adevărul (supărător, pentru unii) este că „presu- 
pusele” ei cărţi, tipărite de „edituri obscure” — motiv, vezi 
Doamne, de ştergere a prezentării autoarei —, pot fi citite la 
Washington, în Library of Congress, sau în Oesterreichische 
Nationalbibliothek, şi în alte mari biblioteci occidentale, unde 
au ajuns pe cale oficială, prin schimburi inter-bibliotecare. 
Wikipedistul Giku a mai reproșat Isabelei Vasiliu-Scraba că nu 
a avut catedră universitară ca să se poată loga cu e-mailul insti- 
tuţiei în Google Academic, unde el — Giku —, „nu a găsit decât 
mențiuni, oarecum la subiect ce-i drept” (Giku vorbe fapte, 22 
dec. 2022). Se poate presupune că trecerea numelui Isabelei 
Vasiliu-Scraba era însoțită în Google Academic de citarea 
cărților ei apărute la Slobozia şi a eseurilor Isabelei Vasiliu- 
Scraba împrăștiate prin reviste din ţară și din străinătate. 

Pricina pentru care, din 15 octombtie 1990, scriitoarea nu 
şi-a mai pus problema vreunei cariere universitare, curioșii o 
pot afla din înregistrarea de youtube „Timpul amintirii” (https:// 
www.youtube.com/watch?v=7AdiCEoVo00).  Wikipedistul 
Kun Kipcsak (oare Grigore Vida, salariatul lui Liiceanu şi 
asistentul Danei Jalobeanu?), după audierea unui capitol din 
Mistica Platonică (Slobozia, 1999), — volum considerat de un 
universitar din Argentina „o mică bijuterie” —, trecuse la dis- 
cuţii că înregistrarea youtube „Preludii la Platon” (https://wraw. 
youtube.com/watch?v=Ymn_iwO0OLE ) —, el (oare Grigore 
Vida?) ar cita-o „în probleme ce ţin de irascibilitatea de după 
menopauză” (Kun Kipcsak, 5 febr. 1023, 09:41). Printr-o atare 
mărturisire, ca şi prin toate câte le-a intreprins pentru indepăr- 
tarea Isabelei Vasiliu-Scraba din Wikipedia (Fişa audio, https:// 
www.youtube.com/watch?v=JOyCYIhLeJw ), Kun Kipesak 
s-a auto-deconspirat ca analfabet funcțional, incapabil de a ur- 
mări hermeneutica propusă în volumul Mistica platonică de- 
spre care iată ce consemna Prof. Univ. Dr. Alexandru Husar: 
„..-.Mânuind un condei care e când penel, când floretă, pe alei 
nebănuite, Isabela Vasiliu-Scraba „rătăcește” printre gânditori 
români şi străini cu degajare şi dezinvoltură, adesea cu grație. 
În Isabela Vasiliu-Scraba (unind o pasiune de hermeneut cu o 
acribie de filolog avizat), gânditorul său preferat Platon îşi află 
unul din cei mai profunzi şi mai subtili interpreți în cultura 
noastă” (A. Husar). 

Pe 31 ianuarie 2023, Pafsanias (oare G. Liiceanu?), con- 
sultând blogul universitarului Ion Coja a aflat de nota 5 din co- 
mentariul Isabelei Vasiliu-Scraba la nuvela „Dayan” de Mircea 
Eliade: „Cei care au trăit în comunism îşi amintesc probabil de 
apariția la ușa apartamentului Monicăi Lovinescu de la Paris 
a doi securiști trimiși oficial din Statul concentraționar comu- 
nist care au sunat, au întrebat-o dacă este chiar ea şi au bătut-o 
de au băgat-o în spital. O întâmplare oarecum similară (din 
fericire, numai în partea ei de început) mi s-a întâmplat în 8 
decembrie 2020, dimineaţa, pe la ora 11:30. Atnci m-a sunat 
la uşă un individ necunoscut vorbind româneşte cu un pro- 
nunţat accent unguresc. Mi-a înmânat un pliant şi mi-a zis că 
Ambasada Ungariei oferă pachete. I-am spus că nu-mi trebuie 
şi am închis repede uşa. Nici n-am apucat să mă uit pe pliant că 
necunoscutul a început să vocifereze de după ușă să i-l restitui. 
Ceea ce am şi făcut. La zece minute după aceea, m-am dus la 
vecinii de palier şi la vecinii de sus şi de jos să-i întreb dacă 
la uşa lor nu a sunat un ins de la Ambasada Ungariei ca să-i 
îmbie cu oferta lui de pachete de sărbători. Răspunsul a fost la 
toţi negativ. Patru zile de la această ciudată „vizită” la domi- 
ciliul meu, în Wikipedia pe 12 dec., „Kun (/Kunok) Kipesak” 
(oare Grigore Vida?) a cenzurat „sursele neutre, independen- 
te, verificabile, care vorbesc despre subiect”, adică despre 
scriitoarea Isabela Vasiliu-Scraba, îndepărtând Reperele bib- 
liografice (-5335 octeți, 12 decembrie 2020, 13:06, https://is- 
abelavs2.wordpress.com/isabelavs_referintestiintifice/ ). Dacă 
uşa locuinţei a blocat rapid adevăratele intenţii ale aşa zisu- 
lui trimis al Ambasadei Ungariei pe 8 dec. 2020, o evidentă 
„agresiune” s-a derulat nestingherită după patru zile în spaţiul 
virtual al wikipediei. Vandalizării din 12 dec. 2020, constând 


în îndepărtarea multelor teze de doctorat şi a vreo 44 de vol- 
ume în care apar citate scrieri ale Isabelei Vasiliu-Scraba, de 
către Kun Kipesak, i-a urmat invocarea „problemei notabil- 
ităţii” de către Accipiter GentilisQ (oare G. Liiceanu?), spre 
a propune pe 16 ian. 2021 ştergerea prezentării în Wikipedia, 
„Ccurățind” simultan şi poza din „caseta de scriitor” (vezi nota 5, 
https://isabelavs2.wordpress.com/mircea-eliade/isabe- 
la-vasiliu-scraba-dayan-transparenta-matematica-a-realitatii/). 
După aflarea întâmplării din 8 dec. 2020 din blogul univer- 
sitarului Coja, iată ce concluzii trage Pafsanias (oare tot G. 
Liiceanu?): „...Episodul de la uşă a devenit subiect de citare 
multiplă. Cred că printr-un mecanism asemănător se explică 
şi celelalte menţiuni ale numelui autoarei în lucrările invocate 
drept argument de notabilitate.” Pafsanias (discuţie) 31 ian. 
2023 01:37. La optzeci de ani, câți probabil are Pafsanias, i-a 
fost poate greu să-și mai dea seama de anterioritatea în timp a 
cca. 40 de volume în care apar citate scrieri ale Isabelei Vasiliu- 
Scraba, — ca de ex. volumul lui Handoca, „Mircea Eliade- 
Bibliografie”, IV, 2007 (p. 117, p.144, p.155, p. 156, p.203, 
p.205, p.320 ), lucrarea lui Titus Lateş, „Tabloul receptării 
Scrisorilor despre logica lui Hermes. După treizeci de ani de la 
publicare”, Academia Română — Institutul de filosofie, 2016, 
volumele „Constantin Noica — Repere bibliografice”, de Stan 
V. Cristea, 2009, ed. II-a completată, 2011 şi „Studii de istoria 
filosofiei româneșşti-Mircea Vulcănescu”, vol. 8, 2012, carte 
scoasă tot de Institutul de Filosofie din cadrul Academiei. 

Înainte de „episodul”de la uşa locuinţei scriitoa- 
rei, numele ei, desigur notoriu, a fost trecut în 2007 în 
„Dicţionarul analitic de opere literare românești”, vol.I- 
II, de Prof. Univ. Dr. lon Pop, precum şi în Istoria crit- 
ică a literaturii române de Nicolae Manolescu din 2008. 
Toate aceste „surse independente de subiect” se adaugă ar- 
ticolelor „care tratează în detaliu bibilografia acesteia” 
(Pafsanias, 23 martie 2023), surse independente şi verificabile 
din care cităm patru. 

Ne-am oprit la acest număr, întrucât, pe 20 martie 2023, 
wikipedistul Sîmbotin, ca să nu fie ştearsă fişa scriitorului 
Florin Mihăescu, 1923-2014, solicitase două surse indepen- 
dente de subiect. Cu referire la Mistica Platonică a participării 
la divina lume a Ideilor (Slobozia, 1999), prima este Dialogul 
„Parmenide”. O nouă hermeneutică, de D. Dumitraşcu, în rev. 
„Steaua”, Cluj. Nr.5-6 din 2000. A doua sursă este articolul 
„Înapoi la Platon” de prof. Univ. Dr. Petru Ursache, din rev. 
„Conta” nr.9/2012. A treia este articolul „În acroamatică, la 
Platon”, de Aurel Brumaru, din rev. „Viaţa Românească”, nr. 
4-5/ 1998, scris după apariţia volumului Filosofie acroamat- 
ică la Platon (Slobozia, 1997). A patra sursă independentă, lon 
Murgeanu, „Mirabila înţelepciune” din „Viaţa Românească”, 
Nr. 1-2/ 2001, se referă la toate cele zece cărți publicate până 
în 2000, dar în special la Mistica platonică (Slobozia, 1999), 
la Metafizica lui Nae Ionescu (Slobozia, 2000) și la volumul 
În labirintul răsfrângerilor. Nae Ionescu prin discipolii săi: 
Tuţea, Cioran, Noica, Mircea Eliade, Mircea Vulcănescu şi 
Vasile Băncilă (Slobozia, 2000). Posterioritatea în timp a „eve- 
nimentului din 8 dec. 2020” împiedică funcționarea „mecanis- 
mului” notorietății prin citare multiplă a „episodului de la ușă”, 
din care Pafsanias (oare octogenarul G. Liiceanu?) a uitat să 
treacă măcar un singur exemplu. 

În schimb, eu voi mai trece două exemple de apreciere 
a „presupuselor ei cărți”: „Doamna Isabela Vasiliu-Scraba are 
temeritatea de a străbate cele mai dificile texte platonice direct 
în originalul elin. Fapt încă şi mai rar pentru timpul acesta, o 
face nu numai cu o elegantă graţie feminină care îşi anexează 
vaste şi aride teritorii ale erudiţiei în domeniu, ci pătrunde te- 
mele filosofice în cauză cu o capacitate de aprofundare de-a 
dreptul bărbătească. Sincer vorbind, cine ar putea să nu o invi- 
dieze?” (Ion Papuc). Al doilea text, pe care MyComp (oare G, 
Liiceanu?) se grăbise — încă de acum vreo zece ani, când şi-a 
început „războiul editării” fişei de prezentare a Isabelei Vasiliu- 
Scraba (vezi fișa pdf +youtube) — să-l scoată din Wikipedia.ro, 
ca şi pe celelalte, scrise de Alexandru Paleologu, de Cornel 
Regman, de Pan Izverna, etc., îi aparține universitarului ieşan 
Constantin Ciopraga: „Este o eseistă de prim rang, cu remar- 
cabile virtuţi literare. În materie de comunicare, urmând, cred, 
modelul Noica, volumele sale respiră o căldură cuceritoare 
făcând accesibile dezbateri care altminteri nu incită pe nespe- 
cialişti. Nu e puţin lucru să regândeşti şi, mai ales, să pui ceva 
din propria personalitate în comentariile atât de subtile desti- 
nate aprofundării unui homo humanus” (Constantin Ciopraga, 
Membru de Onoare al Academiei Române). 

Într-o duzină de teze de doctorat despre Mircea Eliade, 
Cioran, Nae Ionescu şi Mircea Vulcănescu susținute în 2016, 
2014, 2013, 2011, 2010, 2009 etc., aşadar mult înainte de 
apariția aşa-zisului trimis al Ambasadei Ungariei la uşa aparta- 
mentului Isabelei Vasiliu-Scraba, fuseseră deja citate în lumea 
academică românească şi străină „presupusele ei cărți” apărute 
la Slobozia şi eseurile publicate în reviste de cultură pe suport 
de hârtie sau on-line. Renunţând la voluntariatul său, wikipe- 
distul Sorin Alexandru Păsculescu îi scrisese lui Pafsanias că 
„un anumit grup a cam acaparat Wikipedia, transformând-o în 
feudă proprie cu drepturi discreţionare în ea şi asupra ei” (4 
martie 2023, la pagina de discuţii). 


Isabela VASILIU-SCRABA 


